nibzard/narodne-novine-full-text-markdown huggingface dataset:
## Rješenje o imenovanju voditelja, zamjenika voditelja i članova delegacije Republike Hrvatske u Međunarodnoj komisiji za zaštitu rijeke Dunava

### NN 107/2012 (28.9.2012.), Rješenje o imenovanju voditelja, zamjenika voditelja i članova delegacije Republike Hrvatske u Međunarodnoj komisiji za zaštitu rijeke Dunava

VLADA REPUBLIKE HRVATSKE

2349

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 18. stavka 1. Konvencije o suradnji na zaštiti i održivoj uporabi rijeke Dunav i članka 1. stavka 1. Priloga IV. Konvencije o suradnji na zaštiti i održivoj uporabi rijeke Dunav Statuta Međunarodne komisije za zaštitu rijeke Dunava (»Narodne novine – Međunarodni ugovori«, broj 2/96), Vlada Republike Hrvatske je na sjednici održanoj 13. rujna 2012. godine donijela

RJEŠENJE

O IMENOVANJU VODITELJA, ZAMJENIKA VODITELJA I ČLANOVA DELEGACIJE REPUBLIKE HRVATSKE U MEĐUNARODNOJ KOMISIJI ZA ZAŠTITU RIJEKE DUNAVA

1. Imenuje se DRAŽEN KUREČIĆ voditeljem delegacije Republike Hrvatske u Međunarodnoj komisiji za zaštitu rijeke Dunava.

2. Imenuje se ZIJAH MAHMUTSPAHIĆ zamjenikom voditelja delegacije Republike Hrvatske u Međunarodnoj komisiji za zaštitu rijeke Dunava.

3. Za članove delegacije Republike Hrvatske u Međunarodnoj komisiji za zaštitu rijeke Dunava, imenuju se:

– RUŽICA DRMIĆ

– SANJA GENZIĆ JURIŠEVIĆ

– VESNA MONTAN.

Klasa: 080-02/12-01/540

Urbroj: 5030115/1-12-01

Zagreb, 13. rujna 2012.

Predsjednik

Zoran Milanović, v. r.

Rješenje, NN 107/2012-2349
## Rješenje o razrješenju člana Stožera za provedbu Plana intervencija kod iznenadnih onečišćenja mora

### NN 107/2012 (28.9.2012.), Rješenje o razrješenju člana Stožera za provedbu Plana intervencija kod iznenadnih onečišćenja mora

VLADA REPUBLIKE HRVATSKE

2350

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke 11. Plana intervencija kod iznenadnih onečišćenja mora (»Narodne novine«, broj 92/2008), Vlada Republike Hrvatske je na sjednici održanoj 13. rujna 2012. godine donijela

RJEŠENJE

O RAZRJEŠENJU ČLANA STOŽERA ZA PROVEDBU PLANA INTERVENCIJA KOD IZNENADNIH ONEČIŠĆENJA MORA

Razrješuje se STJEPAN HUZJAK dužnosti člana Stožera za provedbu Plana intervencija kod iznenadnih onečišćenja mora, na koju je imenovan kao predstavnik središnjeg tijela državne uprave nadležnog za zaštitu i spašavanje.

Klasa: 080-02/12-02/397

Urbroj: 5030115/1-12-04

Zagreb, 13. rujna 2012.

Predsjednik

Zoran Milanović, v. r.

Rješenje, NN 107/2012-2350
## Rješenje o imenovanju člana Stožera za provedbu Plana intervencija kod iznenadnih onečišćenja mora

### NN 107/2012 (28.9.2012.), Rješenje o imenovanju člana Stožera za provedbu Plana intervencija kod iznenadnih onečišćenja mora

VLADA REPUBLIKE HRVATSKE

2351

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke 11. Plana intervencija kod iznenadnih onečišćenja mora (»Narodne novine«, broj 92/2008), Vlada Republike Hrvatske je na sjednici održanoj 13. rujna 2012. godine donijela

RJEŠENJE

O IMENOVANJU ČLANA STOŽERA ZA PROVEDBU PLANA INTERVENCIJA KOD IZNENADNIH ONEČIŠĆENJA MORA

Imenuje se dr. sc. ROBERT MIKAC članom Stožera za provedbu Plana intervencija kod iznenadnih onečišćenja mora, kao predstavnik središnjeg tijela državne uprave nadležnog za zaštitu i spašavanje.

Klasa: 080-02/12-01/426

Urbroj: 5030115/1-12-04

Zagreb, 13. rujna 2012.

Predsjednik

Zoran Milanović, v. r.

Rješenje, NN 107/2012-2351
## Rješenje o razrješenju predsjednice i člana Upravnog vijeća Agencije za opremu pod tlakom

### NN 107/2012 (28.9.2012.), Rješenje o razrješenju predsjednice i člana Upravnog vijeća Agencije za opremu pod tlakom

VLADA REPUBLIKE HRVATSKE

2352

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavaka 2. i 3. Uredbe o osnivanju Agencije za opremu pod tlakom (»Narodne novine«, br. 132/2008, 29/2011 i 90/2012), Vlada Republike Hrvatske je na sjednici održanoj 13. rujna 2012. godine donijela

RJEŠENJE

O RAZRJEŠENJU PREDSJEDNICE I ČLANA UPRAVNOG VIJEĆA AGENCIJE ZA OPREMU POD TLAKOM

1. Razrješuje se ZDENKA PAVALIĆ dužnosti predsjednice Upravnog vijeća Agencije za opremu pod tlakom, na koju je imenovana kao predstavnica ministarstva nadležnog za gospodarstvo.

2. Razrješuje se prof. dr. sc. SREĆKO ŠVAIĆ dužnosti člana Upravnog vijeća Agencije za opremu pod tlakom, na koju je imenovan kao predstavnik Hrvatske komore inženjera strojarstva.

Klasa: 080-02/12-02/365

Urbroj: 5030115/1-12-04

Zagreb, 13. rujna 2012.

Predsjednik

Zoran Milanović, v. r.

Rješenje, NN 107/2012-2352
## Rješenje o imenovanju predsjednice i člana Upravnog vijeća Agencije za opremu pod tlakom

### NN 107/2012 (28.9.2012.), Rješenje o imenovanju predsjednice i člana Upravnog vijeća Agencije za opremu pod tlakom

VLADA REPUBLIKE HRVATSKE

2353

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavaka 2. i 3. Uredbe o osnivanju Agencije za opremu pod tlakom (»Narodne novine«, br. 132/2008, 29/2011 i 90/2012), Vlada Republike Hrvatske je na sjednici održanoj 13. rujna 2012. godine donijela

RJEŠENJE

O IMENOVANJU PREDSJEDNICE I ČLANA UPRAVNOG VIJEĆA AGENCIJE ZA OPREMU POD TLAKOM

1. Imenuje se ĐURĐICA VUKOVARAC predsjednicom Upravnog vijeća Agencije za opremu pod tlakom, predstavnica ministarstva nadležnog za gospodarstvo.

2. Imenuje se mr. sc. HRVOJE BULJAN članom Upravnog vijeća Agencije za opremu pod tlakom, predstavnik ministarstva nadležnog za zaštitu okoliša i prirode.

Klasa: 080-02/12-01/377

Urbroj: 5030115/1-12-05

Zagreb, 13. rujna 2012.

Predsjednik

Zoran Milanović, v. r.

Rješenje, NN 107/2012-2353
## Naredba o zabrani uvoza u Republiku Hrvatsku proizvoda životinjskog podrijetla iz Kine

### NN 107/2012 (28.9.2012.), Naredba o zabrani uvoza u Republiku Hrvatsku proizvoda životinjskog podrijetla iz Kine

107 28.09.2012 Naredba o zabrani uvoza u Republiku Hrvatsku proizvoda životinjskog podrijetla iz Kine

MINISTARSTVO POLJOPRIVREDE

2356

Na temelju članka 11. stavka 1. točke 25. Zakona o veterinarstvu (»Narodne novine«, br. 41/07 i 55/11) ministar poljoprivrede donosi

NAREDBU

O ZABRANI UVOZA U REPUBLIKU HRVATSKU PROIZVODA ŽIVOTINJSKOG PODRIJETLA IZ KINE

I.

Zabranjuje se uvoz svih proizvoda životinjskog podrijetla iz Kine namijenjenih prehrani ljudi ili hranidbi životinja.

II.

Zabrana navedena u točki I. ove Naredbe ne primjenjuje se na:

– proizvode ribarstva, osim:

– proizvoda ribarstva iz uzgoja,

– očišćenih i/ili prerađenih škampa,

– slatkovodnih rakova vrste Procambrus clarkii ulovljenih u prirodnim čistim vodama ribarenjem,

– želatinu,

– hranu za kućne ljubimce sukladno odredbama Pravilnika o nusproizvodima životinjskog podrijetla koji nisu za prehranu ljudi (»Narodne novine«, br. 87/09).

III.

Zabrana navedena u točki I. ove Naredbe ne primjenjuje se na niže navedene pošiljke proizvoda životinjskog podrijetla namijenjene prehrani ljudi i hranidbi životinja ukoliko ih osim veterinarskog certifikata prati i izjava izdana od nadležnog tijela u Kini kojom se potvrđuje da je svaka pošiljka prije otpreme bila podvrgnuta kemijskom testiranju s ciljem osiguravanja da predmetni proizvodi ne predstavljaju opasnost po zdravlje ljudi i životinja:

– proizvodi ribarstva iz uzgoja,

– očišćeni i/ili prerađeni škampi,

– slatkovodni rakovi vrste Procambrus clarkii ulovljeni u prirodnim čistim vodama ribarenjem,

– crijeva,

– meso kunića,

– med,

– matična mliječ,

– meso peradi,

– jaja i proizvodi od jaja,

– propolis i

– pelud.

Testiranje se naročito mora provesti radi otkrivanja prisutnosti kloramfenikola, nitrofurana i njihovih metabolita u svim proizvodima iz ove točke. Proizvodi ribarstva iz uzgoja iz točke II. dodatno moraju biti testirani na prisutnost malahitnog zelenila, kristal violeta i njihove metabolite. Rezultati tih kemijskih testova moraju biti navedeni u izjavi.

IV.

Danom stupanja na snagu ove Naredbe prestaje važiti Naredba o zabrani uvoza u Republiku Hrvatsku živih životinja i proizvoda životinjskog podrijetla podrijetlom iz Kine (»Narodne novine«, br. 94/07).

V.

Ova Naredba stupa na snagu danom objave u »Narodnim novinama«.

Klasa: 011-02/12-01/158

Urbroj: 525-10/0488-12-1

Zagreb, 11. rujna 2012.

Ministar
Tihomir Jakovina, v. r.

Naredba, NN 107/2012-2356
## Rješenje o obnovi naziva "Referentni centar Ministarstva zdravlja za praćenje Helicobacter pylori infekcije" Klinike za unutarnje bolesti Kliničke bolnice "Merkur" Zagreb

### NN 107/2012 (28.9.2012.), Rješenje o obnovi naziva "Referentni centar Ministarstva zdravlja za praćenje Helicobacter pylori infekcije" Klinike za unutarnje bolesti Kliničke bolnice "Merkur" Zagreb

107 28.09.2012 Rješenje o obnovi naziva "Referentni centar Ministarstva zdravlja za praćenje Helicobacter pylori infekcije" Klinike za unutarnje bolesti Kliničke bolnice "Merkur" Zagreb

MINISTARSTVO ZDRAVLJA

2358

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12 i 70/12) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za gastroenterologiju Klinike za unutarnje bolesti Kliničke bolnice »Merkur« Zagreb, verificira se i dodjeljuje naziv »Referentni centar Ministarstva zdravlja za praćenje Helicobacter pylori infekcije« na vrijeme od pet godina.

2. Zavod za gastroenterologiju Klinike za unutarnje bolesti Kliničke bolnice »Merkur« Zagreb, dužan je do isteka pet godina podnijeti zahtjev za obnovu naziva »Referentni centar Ministarstva zdravlja za praćenje Helicobacter pylori infekcije«.

3. »Referentni centar Ministarstva zdravlja za praćenje Helicobacter pylori infekcije« Zavoda za gastroenterologiju Klinike za unutarnje bolesti Kliničke bolnice »Merkur« Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/11-01/31

Urbroj: 534-10-1-2-1/5-12-18

Zagreb, 13. rujna 2012.

Ministar
prof. dr. sc. Rajko Ostojić, dr. med., v. r.

Rješenje, NN 107/2012-2358
## Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

### NN 108/2012 (1.10.2012.), Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

HRVATSKI SABOR

2362

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Proglašavam Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora, koji je Hrvatski sabor donio na sjednici 28. rujna 2012. godine.

Klasa: 011-01/12-01/109

Urbroj: 71-05-03/1-12-2

Zagreb, 28. rujna 2012.

Predsjednik

Republike Hrvatske

Ivo Josipović, v. r.

ZAKON

O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Članak 1.

Ovlašćuje se Vlada Republike Hrvatske da uredbama uređuje pitanja tekuće gospodarske politike iz djelokruga Hrvatskoga sabora, osim izmjena državnog proračuna i propisivanja poreza te onih pitanja koja prema Ustavu Republike Hrvatske može uređivati samo Hrvatski sabor u razdoblju:

– od 15. prosinca 2012. do 15. siječnja 2013. i

– od 15. srpnja 2013. do 15. rujna 2013.

Članak 2.

Iznimno od odredbe članka 1. ovoga Zakona, ovlašćuje se Vlada Republike Hrvatske da u razdoblju od dana raspuštanja ili isteka mandata Hrvatskoga sabora, pa do dana prvog zasjedanja novoizabranog Hrvatskog sabora, uredbama uređuje pojedina pitanja iz djelokruga Hrvatskoga sabora, osim onih pitanja koja prema Ustavu Republike Hrvatske može uređivati samo Hrvatski sabor i donošenja ili izmjena državnog proračuna te propisivanja poreza.

Članak 3.

Vlada Republike Hrvatske podnijet će Hrvatskome saboru izvješće o donošenju uredbe odmah nakon njezinog donošenja, a na svaku sjednicu Hrvatskoga sabora izvješće o uredbama koje je na temelju ovlasti iz članka 1. ovoga Zakona donijela između dviju sjednica Hrvatskoga sabora, odnosno na prvo zasjedanje novoizabranog Hrvatskoga sabora izvješće o uredbama koje je donijela od dana podnošenja posljednjeg izvješća.

Članak 4.

Uredbe koje je Vlada Republike Hrvatske donijela na temelju Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 114/11.) koje vrijede na dan stupanja na snagu ovoga Zakona ostaju na snazi, a najdulje do 31. prosinca 2012.

Članak 5.

Danom stupanja na snagu ovoga Zakona prestaje važiti Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 114/11.).

Članak 6.

Ovaj Zakon stupa na snagu danom objave u »Narodnim novinama«.

Klasa: 022-03/12-01/03

Zagreb, 28. rujna 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Zakon, NN 108/2012-2362
## Zakon o dopunama Zakona o kreditnim institucijama

### NN 108/2012 (1.10.2012.), Zakon o dopunama Zakona o kreditnim institucijama

HRVATSKI SABOR

2363

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNAMA ZAKONA O KREDITNIM INSTITUCIJAMA

Proglašavam Zakon o dopunama Zakona o kreditnim institucijama, koji je Hrvatski sabor donio na sjednici 28. rujna 2012. godine.

Klasa: 011-01/12-01/107

Urbroj: 71-05-03/1-12-2

Zagreb, 28. rujna 2012.

Predsjednik

Republike Hrvatske

Ivo Josipović, v. r.

ZAKON

O DOPUNAMA ZAKONA O KREDITNIM INSTITUCIJAMA

Članak 1.

U Zakonu o kreditnim institucijama (»Narodne novine«, br. 117/08., 74/.09 i 153/09.) u članku 158. stavku 1. iza riječi: »restrukturiranja« dodaju se riječi: »osim financijskog restrukturiranja provedenog u predstečajnom postupku,«.

Članak 2.

U članku 159. iza stavka 2. dodaju se stavci 3., 4. i 5. koji glase:

»(3) Kreditna institucija može prekoračiti ograničenja iz članka 157. stavaka 1. i 2. ovoga Zakona ako je kreditna institucija ulaganje stekla u postupku predstečajne nagodbe pretvaranjem potraživanja pod uvjetom da je za takvo prekoračenje dobila prethodnu suglasnost Hrvatske narodne banke.

(4) Kreditna institucija iz stavka 3. ovoga članka mora za svako daljnje stjecanje dobiti prethodnu suglasnost Hrvatske narodne banke, osim za ulaganja iz članka 158. ovoga Zakona.

(5) Prekoračenje iz stavaka 3. i 4. ovoga članka kreditna institucija nije dužna prikazati kao odbitnu stavku pri izračunu jamstvenog kapitala u razdoblju od dvije godine.«.

Članak 3.

Ovaj Zakon stupa na snagu danom objave u »Narodnim novinama«.

Klasa: 450-05/12-01/02

Zagreb, 28. rujna 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Zakon, NN 108/2012-2363
## Zakon o izmjeni i dopuni Zakona o preuzimanju dioničkih društava

### NN 108/2012 (1.10.2012.), Zakon o izmjeni i dopuni Zakona o preuzimanju dioničkih društava

HRVATSKI SABOR

2364

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA I DOPUNI ZAKONA O PREUZIMANJU DIONIČKIH DRUŠTAVA

Proglašavam Zakon o izmjeni i dopuni Zakona o preuzimanju dioničkih društava, koji je Hrvatski sabor donio na sjednici 28. rujna 2012. godine.

Klasa: 011-01/12-01/108

Urbroj: 71-05-03/1-12-2

Zagreb, 28. rujna 2012.

Predsjednik

Republike Hrvatske

Ivo Josipović, v. r.

ZAKON

O IZMJENI I DOPUNI ZAKONA O PREUZIMANJU DIONIČKIH DRUŠTAVA

Članak 1.

U Zakonu o preuzimanju dioničkih društava (»Narodne novine«, br. 109/07. i 36/09.) u članku 14. stavku 1. iza točke 6. dodaje se nova točka 7. koja glasi:

»7. stekne dionice ciljnog društva koje je nagodbeni dužnik u postupku predstečajne nagodbe,«.

Dosadašnje točke 7., 8., 9., 10., 11., 12. i 13. postaju točke 8., 9., 10., 11., 12., 13. i 14.

Članak 2.

Ovaj Zakon stupa na snagu danom objave u »Narodnim novinama«.

Klasa: 432-02/12-01/02

Zagreb, 28. rujna 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Zakon, NN 108/2012-2364
## Odluka o proglašenju Dana žalosti u Republici Hrvatskoj povodom smrti Borisa Šprema, predsjednika Hrvatskoga sabora

### NN 108/2012 (1.10.2012.), Odluka o proglašenju Dana žalosti u Republici Hrvatskoj povodom smrti Borisa Šprema, predsjednika Hrvatskoga sabora

VLADA REPUBLIKE HRVATSKE

2365

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 1. listopada 2012. godine donijela

ODLUKU

O PROGLAŠENJU DANA ŽALOSTI U REPUBLICI HRVATSKOJ POVODOM SMRTI BORISA ŠPREMA, PREDSJEDNIKA HRVATSKOGA SABORA

I.

Vlada Republike Hrvatske proglašava četvrtak, 4. listopada 2012. godine, Danom žalosti u Republici Hrvatskoj povodom smrti Borisa Šprema, predsjednika Hrvatskoga sabora.

II.

Dan žalosti označava se obveznim isticanjem zastave Republike Hrvatske na pola koplja na svim zgradama u kojima su smještena tijela državne vlasti i tijela jedinica lokalne i područne (regionalne) samouprave, te zgradama u kojima je sjedište ili se obavlja djelatnost pravnih osoba, odnosno u kojima fizičke osobe obavljaju samostalnu djelatnost.

III.

Na Dan žalosti ne mogu se održavati zabavne priredbe.

Pravne osobe koje obavljaju televizijsku i radijsku djelatnost svoje programe prilagodit će obilježavanju Dana žalosti, osobito na način da će emitirati programe koji po svojoj naravi odgovaraju obilježavanju tog dana.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 960-01/12-01/02

Urbroj: 50301-01/02-12-1

Zagreb, 1. listopada 2012.

Predsjednik
Zoran Milanović, v. r.

108 01.10.2012 Odluka o proglašenju Dana žalosti u Republici Hrvatskoj povodom smrti Borisa Šprema, predsjednika Hrvatskoga sabora

108 01.10.2012 Odluka o proglašenju Dana žalosti u Republici Hrvatskoj povodom smrti Borisa Šprema, predsjednika Hrvatskoga sabora

Odluka, NN 108/2012-2365
## Pravilnik o kriterijima za provjeru razine tjelesne motoričke sposobnosti za osobu koja se prima u policiju

### NN 109/2012 (3.10.2012.), Pravilnik o kriterijima za provjeru razine tjelesne motoričke sposobnosti za osobu koja se prima u policiju

MINISTARSTVO UNUTARNJIH POSLOVA

2370

Na temelju članka 47. stavka 5. Zakona o policiji (»Narodne novine«, br. 34/2011.), ministar unutarnjih poslova donosi

PRAVILNIK

O KRITERIJIMA ZA PROVJERU RAZINE TJELESNE MOTORIČKE SPOSOBNOSTI ZA OSOBU KOJA SE PRIMA U POLICIJU

Članak 1.

Ovim Pravilnikom propisuju se kriteriji za provjeru razine tjelesne motoričke sposobnosti za osobu koja se prima u policiju (u daljnjem tekstu: provjera).

Članak 2.

Provjeru provodi Policijska akademija.

Članak 3.

Kriteriji za provjeru su:

– Indeks tjelesne mase iznad 20 i ispod 30

– Zadovoljavanje minimalnog kriterija za provjeru, sukladno sljedećim elementima (testovima) i normama:

• Poligon natraške – minimalno 14.1 sekundi žene i muškarci

• Sklekovi na ručama (broj ponavljanja) – minimalno 2 žene i muškarci

• Pretkloni na »švedskoj klupi« (broj ponavljanja) – minimalno 5 žene

• Pretkloni na »švedskoj klupi« (broj ponavljanja) – minimalno 8 muškarci

• Skok u dalj s mjesta (u centimetrima) – minimalno 151 žene

• Skok u dalj s mjesta (u centimetrima) – minimalno 176 muškarci

• Trčanje na 2400 metara (u minutama) – minimalno 15.20 žene

• Trčanje na 2400 metara (u minutama) – minimalno 14.20 muškarci

Članak 4.

Kandidati koji pristupe provjeri, na svim testovima iz članka 3. ovoga Pravilnika, moraju zadovoljiti minimalne norme.

Kandidat koji ne zadovolji minimalnu normu na bilo kojem testu, isključuje se iz daljnjeg testiranja, te će se smatrati da nije zadovoljio na provjeri.

Članak 5.

Kriteriji za provjeru iz članka 3. ovoga Pravilnika primjenjuju se i kao kriteriji u natječajnom postupku odabira kandidata za temeljno policijsko obrazovanje, osim za Temeljni policijski tečaj.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Broj: 511-01-152-43260/2012.

Zagreb, 25. rujna 2012.

Ministar

Ranko Ostojić, v. r.

Pravilnik, NN 109/2012-2370
## Pravilnik o dopunama Pravilnika o minimalnim uvjetima za ugovore o naukovanju

### NN 109/2012 (3.10.2012.), Pravilnik o dopunama Pravilnika o minimalnim uvjetima za ugovore o naukovanju

109 03.10.2012 Pravilnik o dopunama Pravilnika o minimalnim uvjetima za ugovore o naukovanju

MINISTARSTVO PODUZETNIŠTVA I OBRTA

2371

Na temelju članka 46. stavka 2. Zakona o obrtu (»Narodne novine« broj 77/93., 90/96., 102/98., 64/01., 71/01. – ispravak, 68/07., 79/07. – ispravak, 40/10. – Odluka Ustavnog suda Republike Hrvatske) ministar poduzetništva i obrta, nakon prethodno pribavljena mišljenja Hrvatske obrtničke komore, donosi

PRAVILNIK

O DOPUNAMA PRAVILNIKA O MINIMALNIM UVJETIMA ZA UGOVORE O NAUKOVANJU

Članak 1.

U Pravilniku o minimalnim uvjetima za ugovore o naukovanju (»Narodne novine« broj: 18/08 i 19/10) u Ugovoru o naukovanju iza riječi:

»Tvrtka obrta/pravne osobe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_«

dodaju se riječi:

»matični broj obrta/pravne osobe (MBS) \_\_\_\_\_\_\_\_\_\_\_\_\_\_\_\_\_\_\_

osobni identifikacijski broj pravne osobe (OIB)\_\_\_\_\_\_\_\_\_\_\_\_\_\_\_,«,

a iza riječi: »i naučnik/ca (ime i prezime) \_\_\_\_\_\_\_\_\_\_\_\_\_\_\_\_\_\_\_«

dodaju se riječi:

»osobni identifikacijski broj (OIB): \_\_\_\_\_\_\_\_\_\_\_\_\_\_\_\_\_\_\_\_\_\_\_\_«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/12-01/46

Urbroj: 516-04-02-02-01/1-12-4

Zagreb, 20. srpnja 2012.

Ministar
Gordan Maras, v. r.

Pravilnik, NN 109/2012-2371
## Pravilnik o izmjenama Pravilnika o iskaznici i znaku fitosanitarnog inspektora

### NN 109/2012 (3.10.2012.), Pravilnik o izmjenama Pravilnika o iskaznici i znaku fitosanitarnog inspektora

109 03.10.2012 Pravilnik o izmjenama Pravilnika o iskaznici i znaku fitosanitarnog inspektora

MINISTARSTVO POLJOPRIVREDE

2373

Na temelju članka 62. stavka 2. Zakona o biljnom zdravstvu (»Narodne novine«, br. 75/05 i 55/11), ministar poljoprivrede donosi

PRAVILNIK

O IZMJENAMA PRAVILNIKA O ISKAZNICI I ZNAKU FITOSANITARNOG INSPEKTORA

Članak 1.

U članku 5. stavku 3. Pravilnika o iskaznici i znaku fitosanitarnog inspektora (»Narodne novine«, br. 32/06 i 17/07) riječ: »tri« zamjenjuje se riječju: »dva«.

Članak 2.

U cijelom tekstu Pravilnika riječi: »Ministarstvo poljoprivrede, šumarstva i vodnoga gospodarstva« u određenom padežu zamjenjuju se riječima: »Ministarstvo poljoprivrede« u odgovarajućem padežu.

U cijelom tekstu Pravilnika riječ: »Tajništvo« u određenom padežu zamjenjuje se riječima: »Glavno tajništvo« u odgovarajućem padežu.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/12-01/162

Urbroj: 525-09/0139-12-1

Zagreb, 18. rujna 2012.

Ministar
Tihomir Jakovina, v. r.

Pravilnik, NN 109/2012-2373
## Pravilnik o izmjenama i dopunama Pravilnika o mjerilima, postupku i načinu određivanja iznosa naknade vlasnicima nekretnina i jedinicama lokalne samo­uprave

### NN 109/2012 (3.10.2012.), Pravilnik o izmjenama i dopunama Pravilnika o mjerilima, postupku i načinu određivanja iznosa naknade vlasnicima nekretnina i jedinicama lokalne samo­uprave

109 03.10.2012 Pravilnik o izmjenama i dopunama Pravilnika o mjerilima, postupku i načinu određivanja iznosa naknade vlasnicima nekretnina i jedinicama lokalne samo­uprave

MINISTARSTVO ZAŠTITE OKOLIŠA I PRIRODE

2374

Na temelju članka 24. Zakona o otpadu (»Narodne novine« br. 178/04, 111/06, 60/08, 87/09), ministar zaštite okoliša i prirode, donosi

PRAVILNIK

O IZMJENAMA I DOPUNAMA PRAVILNIKA O MJERILIMA, POSTUPKU I NAČINU ODREĐIVANJA IZNOSA NAKNADE VLASNICIMA NEKRETNINA I JEDINICAMA LOKALNE SAMOUPRAVE

Članak 1.

U članku 5. Pravilnika o mjerilima, postupku i načinu određivanja iznosa naknade vlasnicima nekretnina i jedinicama lokalne samouprave (»Narodne novine« br. 59/06) iza stavka 3. dodaje se stavak 4. koji glasi: »Jedinica lokalne samouprave može odlukom odrediti veći koeficijent od iznosa koeficijenta propisanog u stavku 3. ali ne veći od 0,3«

Dosadašnji stavci 4. i 5. postaju stavci 5. i 6.

U stavku 6. riječi »stavka 4.« zamjenjuju se riječima: »stavka 5.«.

Članak 2.

U članku 6. iza stavka 4. dodaje se stavak 5. koji glasi: »Iznimno od stavka 1. ovog članka jedinica lokalne samouprave može odlukom iz članka 5. stavka 4. ovoga Pravilnika odrediti dulji rok isplate.«.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 351-01/12-04/54

Urbroj: 517-01-12-1

Zagreb, 14. rujna 2012.

Ministar
Mihael Zmajlović, v. r.

Pravilnik, NN 109/2012-2374
## Odluka o pravilima za statutarnu certifikaciju pomorskih brodova, Dio 31. - Sigurnosna zaštita broda (2012)

### NN 109/2012 (3.10.2012.), Odluka o pravilima za statutarnu certifikaciju pomorskih brodova, Dio 31. - Sigurnosna zaštita broda (2012)

109 03.10.2012 Odluka o pravilima za statutarnu certifikaciju pomorskih brodova, Dio 31. - Sigurnosna zaštita broda (2012)

HRVATSKI REGISTAR BRODOVA

2380

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007, 146/2008 i 61/2011) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU CERTIFIKACIJU POMORSKIH BRODOVA, DIO 31. – SIGURNOSNA ZAŠTITA BRODA (2012)

1.1 Donose se PRAVILA ZA STATUTARNU CERTIFIKACIJU POMORSKIH BRODOVA, Dio 31. – SIGURNOSNA ZAŠTITA BRODA (2012.), koja sadrže ove odsjeke:

1. Općenito

2. Odgovornosti kompanije za sigurnosnu zaštitu

3. Sigurnosna zaštita broda

4. Odgovornost kompanije za sigurnosnu zaštitu nepomičnih odobalnih objekata

5. Sigurnosna zaštita nepomičnih odobalnih objekata

1.2 Pravila iz t. 1.1 ove odluke stupaju na snagu 1. listopada 2012. godine.

1.3 Stupanjem na snagu ovih pravila, prestaju vrijediti Pravila za tehnički nadzor pomorskih brodova, Dio 31. – SIGURNOSNA ZAŠTITA BRODA (2010.) objavljena u »Narodnim novinama« br. 82/2010.

Broj: 1103/KN/JB

Split, 26. rujna 2012.

Predsjednik
Upravnog vijeća
Perica Šolić, v. r.

Odluka, NN 109/2012-2380
## Odluka o pravilima za statutarnu certifikaciju pomorskih brodova, Pomorska oprema (2012.)

### NN 109/2012 (3.10.2012.), Odluka o pravilima za statutarnu certifikaciju pomorskih brodova, Pomorska oprema (2012.)

HRVATSKI REGISTAR BRODOVA

2381

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007, 146/2008 i 61/2011) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU CERTIFIKACIJU POMORSKIH BRODOVA, POMORSKA OPREMA (2012.)

1.1 Donose se Pravila za statutarnu certifikaciju pomorskih brodova, POMORSKA OPREMA (2012.), koja sadrže ove odsjeke:

1. Općenito

1. Postupci ocjene sukladnosti

2. Tehnička dokumentacija

3. Provedba ispitivanja

Dodatak I.

Dodatak II.

1.2 Pravila iz t. 1.1 ove odluke stupaju na snagu 1. listopada 2012. godine.

1.3 Stupanjem na snagu ovih pravila, prestaju vrijediti Pravila za statutarnu certifikaciju pomorskih brodova, POMORSKA OPREMA iz 2011. god. objavljena u »Narodnim novinama« br. 89/2011.

Broj: 1104/KN/JB

Split, 26. rujna 2012.

Predsjednik

Upravnog vijeća

Perica Šolić, v. r.

Odluka, NN 109/2012-2381
## Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

### NN 110/2012 (5.10.2012.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

2383

Na temelju članka 81. Ustava Republike Hrvatske i članka 14. stavka 3. Zakona o izborima zastupnika u Hrvatski sabor (»Narodne novine«, br. 120/11. – pročišćeni tekst) Hrvatski sabor na sjednici 21. rujna 2012., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 26. rujna 2012. prestaje mirovanje zastupničkog mandata zastupnika JOSIPA FRIŠČIĆA.

Zamjenik zastupnika DAMIR BAJS 26. rujna 2012. prestaje obnašati zastupničku dužnost.

Klasa: 021-14/12-01/14

Zagreb, 21. rujna 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Odluka, NN 110/2012-2383
## Odluka o imenovanju predsjednika i članova Odbo­ra "Nagrade Ivan Filipović" i prestanku mandata pred­sjednika i članova Odbora "Nagrade Ivan Filipović"

### NN 110/2012 (5.10.2012.), Odluka o imenovanju predsjednika i članova Odbo­ra "Nagrade Ivan Filipović" i prestanku mandata pred­sjednika i članova Odbora "Nagrade Ivan Filipović"

HRVATSKI SABOR

2384

Na temelju članka 81. Ustava Republike Hrvatske i članka 6. Zakona o »Nagradi Ivan Filipović«, Hrvatski sabor na sjednici 28. rujna 2012. donio je

ODLUKU

O IMENOVANJU PREDSJEDNIKA I ČLANOVA ODBORA »NAGRADE IVAN FILIPOVIĆ« I PRESTANKU MANDATA PREDSJEDNIKA I ČLANOVA ODBORA »NAGRADE IVAN FILIPOVIĆ«

I.

U Odbor »Nagrade Ivan Filipović« imenuju se:

– za predsjednika

prof. dr. sc. VALTER BOLJUNČIĆ, sveučilišni profesor, predsjednik Odbora za obrazovanje, znanost i kulturu Hrvatskoga sabora,

– za članove

mr. sc. EDITA STILIN, ravnateljica Doma učenika Sušak u Rijeci,

dr. sc. PETAR BEZINOVIĆ, viši znanstveni suradnik na Institutu za društvena istraživanja u Zagrebu,

MARIJAN ŠIMEG, dipl. politolog, glavni urednik Školskih novina d.o.o. u Zagrebu,

prof. dr. sc. JOSIP MILAT, sveučilišni profesor u mirovini,

prof. dr. sc. DRAGUTIN ROSANDIĆ, sveučilišni profesor u mirovini,

prof. dr. sc. MARGITA PAVLEKOVIĆ, izvanredna profesorica na Učiteljskom fakultetu u Osijeku, Sveučilište J. J. Strossmayer u Osijeku,

mr. sc. VERA ŠUTALO, načelnica Sektora za odgojno-obrazovni sustav u Ministarstvu znanosti, obrazovanja i sporta,

ZORAN FERIĆ, profesor XVIII. gimnazije u Zagrebu.

II.

Članovima Odbora »Nagrade Ivan Filipović« imenovanima s početkom mandata 23. travnja 2010., mandat je prestao 23. travnja 2012., protekom zakonskog roka od dvije godine.

Klasa: 021-13/12-06/33

Zagreb, 28. rujna 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Odluka, NN 110/2012-2384
## Zakon o izmjenama i dopunama Zakona o trošarinama

### NN 111/2012 (10.10.2012.), Zakon o izmjenama i dopunama Zakona o trošarinama

HRVATSKI SABOR

2393

ZAKON

O IZMJENAMA I DOPUNAMA ZAKONA O TROŠARINAMA

Članak 1.

U Zakonu o trošarinama (»Narodne novine«, br. 83/09.), u članku 7. iza stavka 3. dodaju se stavci 4. i 5. koji glase:

»(4) Od 1. ožujka 2013. kretanje trošarinskih proizvoda u sustavu odgode plaćanja trošarine dozvoljeno je samo na temelju elektroničkog trošarinskog dokumenta u Sustavu kontrole kretanja trošarinskih proizvoda, osim ako ovim Zakonom ili nekim drugim propisom nije drugačije propisano.

(5) Iznimno od odredbe stavka 4. ovoga članka, kretanje u sustavu odgode plaćanja trošarine iz stavka 1. točke 2. ovoga članka dozvoljeno je na temelju papirnatog pratećeg trošarinskog dokumenta.«.

Članak 2.

Ovaj Zakon sadrži odredbe koje su u skladu sa sljedećim aktom Europske unije:

– Direktiva Vijeća 2008/118/EZ od 16. prosinca 2008. godine o općem sustavu trošarina i kojom se ukida Direktiva 92/12/EEZ (SL, L 9, 14. 1. 2009.).

Članak 3.

Iza članka 9. dodaje se članak 9.a koji glasi:

»Članak 9.a

Ministar financija pravilnikom propisuje posebnosti provedbe postupka kretanja trošarinskih proizvoda u sustavu odgode plaćanja trošarine koje se odvija na temelju elektroničkog trošarinskog dokumenta.«.

Članak 4.

U članku 37. stavku 1. riječi: »Financijska policija, te« brišu se.

Članak 5.

U članku 62. iza stavka 3. dodaje se stavak 4. koji glasi:

»(4) Vlada Republike Hrvatske može uredbom mijenjati visine trošarina propisane ovim člankom.«.

Članak 6.

U članku 76. stavku 4. iza riječi: »carinarnica« stavlja se točka, a ostatak teksta briše se.

Članak 7.

U članku 98. riječi: »članka 21. stavka 2. točke 6.,« brišu se, a iza riječi: »Europskoj uniji« stavlja se zarez i dodaju riječi: »a odredba članka 21. stavka 2. točka 6. ovoga Zakona stupa na snagu 1. ožujka 2013.«.

Članak 8.

Kretanja trošarinskih proizvoda u sustavu odgode plaćanja trošarine koja započnu prije 1. ožujka 2013. uz prateći trošarinski dokument okončat će se u skladu s odredbama Zakona o trošarinama (»Narodne novine«, br. 83/09.) i Pravilnika o trošarinama (»Narodne novine«, br. 1/10.) koje propisuju kretanje trošarinskih proizvoda u sustavu odgode plaćanja trošarine uz prateći trošarinski dokument.

Članak 9.

Ministar financija donijet će pravilnik iz članka 3. ovoga Zakona u roku od 30 dana od dana stupanja na snagu ovoga Zakona.

Članak 10.

Ovaj Zakon stupa na snagu osmoga dana od dana objave u »Narodnim novinama«.

Klasa: 410-19/12-01/03

Zagreb, 21. rujna 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Zakon, NN 111/2012-2393
## Odluka o opozivu Mirka Galića dužnosti izvanrednog i opunomoćenog veleposlanika Republike Hrvatske u Francuskoj Republici

### NN 111/2012 (10.10.2012.), Odluka o opozivu Mirka Galića dužnosti izvanrednog i opunomoćenog veleposlanika Republike Hrvatske u Francuskoj Republici

PREDSJEDNIK REPUBLIKE HRVATSKE

2394

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/12-02/06, urbroj: 5030115/1-12-06 od 17. rujna 2012., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

MIRKO GALIĆ opoziva se dužnosti izvanrednog i opunomoćenog veleposlanika Republike Hrvatske u Francuskoj Republici, sa sjedištem u Parizu, dužnosti stalnog predstavnika Republike Hrvatske pri Organizaciji ujedinjenih naroda za prosvjetu, znanost i kulturu (UNESCO), sa sjedištem u Parizu, i dužnosti izvanrednog i opunomoćenog veleposlanika Republike Hrvatske u Kneževini Monaku, sa sjedištem u Parizu.

Ova Odluka stupa na snagu 31. prosinca 2012. godine.

Klasa: 018-07/12-02/43

Urbroj: 71-05-03/1-12-2

Zagreb, 20. rujna 2012.

Predsjednik

Republike Hrvatske

Ivo Josipović, v. r.

Odluka, NN 111/2012-2394
## Odluka o postavljanju prof. dr. sc. Ive Goldsteina za izvanrednog i opunomoćenog veleposlanika Republike Hrvatske u Francuskoj Republici

### NN 111/2012 (10.10.2012.), Odluka o postavljanju prof. dr. sc. Ive Goldsteina za izvanrednog i opunomoćenog veleposlanika Republike Hrvatske u Francuskoj Republici

PREDSJEDNIK REPUBLIKE HRVATSKE

2395

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/12-01/03, urbroj: 5030115/1-12-06 od 17. rujna 2012., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Prof dr. sc. IVO GOLDSTEIN postavlja se za izvanrednog i opunomoćenog veleposlanika Republike Hrvatske u Francuskoj Republici, sa sjedištem u Parizu, i za stalnog predstavnika Republike Hrvatske pri Organizaciji ujedinjenih naroda za prosvjetu, znanost i kulturu (UNESCO), sa sjedištem u Parizu.

Ova Odluka stupa na snagu 1. siječnja 2013. godine.

Klasa: 018-07/12-02/50

Urbroj: 71-05-03/1-12-2

Zagreb, 20. rujna 2012.

Predsjednik

Republike Hrvatske

Ivo Josipović, v. r.

Odluka, NN 111/2012-2395
## Odluka o davanju prethodne suglasnosti na Izmjene i dopune Statuta Agencije za civilno zrakoplovstvo

### NN 111/2012 (10.10.2012.), Odluka o davanju prethodne suglasnosti na Izmjene i dopune Statuta Agencije za civilno zrakoplovstvo

VLADA REPUBLIKE HRVATSKE

2398

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 6. stavka 3. Zakona o zračnom prometu (»Narodne novine«, br. 69/2009 i 84/2011), Vlada Republike Hrvatske je na sjednici održanoj 4. listopada 2012. godine donijela

ODLUKU

O DAVANJU PRETHODNE SUGLASNOSTI NA IZMJENE I DOPUNE STATUTA AGENCIJE ZA CIVILNO ZRAKOPLOVSTVO

I.

Daje se prethodna suglasnost na Izmjene i dopune Statuta Agencije za civilno zrakoplovstvo u tekstu koji je Vijeće Agencije za civilno zrakoplovstvo usvojilo na sjednici, održanoj 20. srpnja 2012. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 343-01/08-02/03

Urbroj: 50301-05/20-12-21

Zagreb, 4. listopada 2012.

Predsjednik

Zoran Milanović, v. r.

Odluka, NN 111/2012-2398
## Odluka o davanju suglasnosti na Prijedlog dopune Statuta Centra za praćenje poslovanja energetskog sektora i investicija

### NN 111/2012 (10.10.2012.), Odluka o davanju suglasnosti na Prijedlog dopune Statuta Centra za praćenje poslovanja energetskog sektora i investicija

VLADA REPUBLIKE HRVATSKE

2399

Na temelju članka 31. stavka 2. Zakona o Vladi Republike Hrvatske (»Narodne novine« broj 150/2011), a u svezi s člankom 9. alinejom 1. Zakona o Centru za praćenje poslovanja energetskog sektora i investicija (»Narodne novine« broj 25/2012), Vlada Republike Hrvatske je na sjednici održanoj 4. listopada 2012. godine donijela

ODLUKU

O DAVANJU SUGLASNOSTI NA PRIJEDLOG DOPUNE STATUTA CENTRA ZA PRAĆENJE POSLOVANJA ENERGETSKOG SEKTORA I INVESTICIJA

I.

Daje se suglasnost na Prijedlog dopune Statuta Centra za praćenje poslovanja energetskog sektora i investicija, koji je Upravni odbor Centra utvrdio na 13. sjednici održanoj 28. rujna 2012. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 310-02/12-01/04

Urbroj: 50301-05/20-12-8

Zagreb, 4. listopada 2012.

Predsjednik

Zoran Milanović, v. r.

Odluka, NN 111/2012-2399
## Pravilnik o viznim obrascima

### NN 111/2012 (10.10.2012.), Pravilnik o viznim obrascima

MINISTARSTVO VANJSKIH I EUROPSKIH POSLOVA

2402

Na osnovi članka 231. točka 2. Zakona o strancima (»Narodne novine« br. 130/11), ministrica vanjskih i europskih poslova, u suglasnosti s ministrom unutarnjih poslova, donosi

PRAVILNIK

O VIZNIM OBRASCIMA

Članak 1.

Ovim Pravilnikom propisuju se izgled i sadržaj obrasca obrasca naljepnice vize i obrasca za unošenje vize.

Članak 2.

(1) Obrazac vize (Obrazac 1) je naljepnica, pravokutnog oblika, veličine 10,5x7,4 cm.

(2) Obrazac 1 sadrži grb Republike Hrvatske, naziv »VIZA«, deveteroznamenkasti serijski broj vize, i sljedeće rubrike:

1. Vrijedi za,

2. Od… do… (rok valjanosti),

3. Vrsta vize,

4. Oznaka države »HRV«,

5. Broj ulazaka,

6. Trajanje boravka …. dana,

7. Izdano u …,

8. Dana ….,

9. Broj putne isprave,

10. Prezime, ime,

11. Napomene.

(3) Obrazac 1 sadrži i:

1. prostor za fotografiju stranca, i

2. prostor za strojno čitljivu zonu.

(4) Nazivi rubrika u Obrascu 1 tiskani su na hrvatskom, engleskom i francuskom jeziku.

Članak 3.

Osoba kojoj se izdaje viza ima pravo provjeriti osobne podatke upisane u vizu i, ako je potrebno, zatražiti njihovu izmjenu ili brisanje.

Članak 4.

(1) Obrazac za unošenje vize (Obrazac 2) je pravokutnog oblika, veličine 15x21 cm.

(2) Obrazac 2 sadrži grb Republike Hrvatske, naziv REPUBLIKA HRVATSKA i naziv »OBRAZAC ZA UNOŠENJE VIZE«, serijski broj, i sljedeće rubrike:

2. Tijelo koje izdaje,

3. Ime i prezime nositelja putne isprave, datum rođenja i broj putne isprave,

4. Datum.

(3) Obrazac 2 sadrži i:

1. prostor za potpis službene osobe i mjesto za pečat

2. prostor za unošenje vize.

(4) Nazivi rubrika u Obrascu 2 tiskani su na hrvatskom, engleskom i francuskom jeziku.

Članak 5.

Osoba kojoj se izdaje obrazac za unošenje vize ima pravo provjeriti osobne podatke sadržane u obrascu i, ako je potrebno, zatražiti njihovu izmjenu ili brisanje.

Članak 6.

Tehničke specifikacije obrazaca 1 i 2 propisane su u Dodatku ovome Pravilniku koji je povjerljiv i ne objavljuje se u »Narodnim novinama«.

Članak 7.

Obrasci 1 i 2 i Dodatak tiskani su uz ovaj Pravilnik i čine njegov sastavni dio.

Članak 8.

(1) Danom stupanja na snagu ovoga Pravilnika prestaje vrijediti Pravilnik o viznim obrascima (»Narodne novine«, broj 41/10).

(2) Obrazac za unošenje vize propisan Pravilnikom iz stavka 1. ovoga članka koristi se do isteka postojećih zaliha.

Članak 9.

Ovaj Pravilnik objavljuje se u »Narodnim novinama«, a stupa na snagu 1. siječnja 2013. godine.

Klasa: 216-03/12-01/589

Urbroj: 521-VI-02/MT/12-1

Zagreb, 24. rujna 2012.

Ministrica

Vesna Pusić, v. r.

Obrazac 1

![](dodatni/423176.jpg)

Obrazac 2

![](dodatni/423177.jpg)

111 10.10.2012 Pravilnik o viznim obrascima

Pravilnik, NN 111/2012-2402
## Pravilnik o izmjenama Pravilnika o naknadi troškova u kaznenom postupku

### NN 111/2012 (10.10.2012.), Pravilnik o izmjenama Pravilnika o naknadi troškova u kaznenom postupku

111 10.10.2012 Pravilnik o izmjenama Pravilnika o naknadi troškova u kaznenom postupku

MINISTARSTVO PRAVOSUĐA

2403

Na temelju članka 152. Zakona o kaznenom postupku (»Narodne novine«, br. 152/08, 76/09 i 80/11) ministar pravosuđa donosi

PRAVILNIK

O IZMJENAMA PRAVILNIKA O NAKNADI TROŠKOVA U KAZNENOM POSTUPKU

Članak 1.

U Pravilniku o naknadi troškova u kaznenom postupku (»Narodne novine«, broj 58/12), u daljnjem tekstu: Pravilnik, u članku 19. riječi: »odnosno upravnog tijela koje vodi prekršajni postupak, a naplaćuju se kasnije od osoba koje su dužne naknaditi ih prema odredbama Zakona o prekršajnom postupku« brišu se.

Članak 2.

Članak 24. briše se.

Članak 3.

U članku 31. stavku 4. riječi: »15 dana od zaključenja glavne rasprave« zamjenjuju se riječima: »tri mjeseca od dana dostave pravomoćne presude ili rješenja osobi koja ima pravo postaviti takav zahtjev«.

U stavku 5. riječi: »jednog mjeseca od dana primitka pravomoćne sudske odluke ili odluke državnog odvjetnika koji obustavlja postupak ili odbacuje kaznenu prijavu«, zamjenjuju se riječima: »tri mjeseca od dana dostave pravomoćne presude ili rješenja osobi koja ima pravo postaviti takav zahtjev«.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/12-01/98

Urbroj: 514-03-12-3

Zagreb, 28. rujna 2012.

Ministar
Orsat Miljenić, v. r.

Pravilnik, NN 111/2012-2403
## Pravilnik o izmjeni Pravilnika o naknadama za dežurstva sudaca, državnih odvjetnika i zamjenika držanih odvjetnika

### NN 111/2012 (10.10.2012.), Pravilnik o izmjeni Pravilnika o naknadama za dežurstva sudaca, državnih odvjetnika i zamjenika držanih odvjetnika

MINISTARSTVO PRAVOSUĐA

2404

Na temelju članka 99. Zakona o sudovima (»Narodne novine« 150/05, 16/07, 113/08, 153/09, 116/10, 27/11 i 130/11) i članka 123. Zakona o državnom odvjetništvu (»Narodne novine« 153/09, 116/10, 145/10, 57/11 i 130/11), donosim

PRAVILNIK

O IZMJENI PRAVILNIKA O NAKNADAMA ZA DEŽURSTVA SUDACA, DRŽAVNIH ODVJETNIKA I ZAMJENIKA DRŽAVNIH ODVJETNIKA

Članak 1.

U Pravilniku o naknadama za dežurstva sudaca, državnih odvjetnika i zamjenika državnih odvjetnika (»Narodne novine« br. 116/11 i 29/12) članak 5. briše se.

Članak 2.

Članak 7. briše se.

Članak 3.

Ove izmjene Pravilnika stupaju na snagu osmoga dana od dana objave u »Narodnim novinama«.

Klasa: 011-01/12-01/103

Urbroj: 514-03-12-1

Zagreb, 28. rujna 2012.

Ministar

Orsat Miljenić, v.r.

Pravilnik, NN 111/2012-2404
## Izmjene Sudskog poslovnika

### NN 111/2012 (10.10.2012.), Izmjene Sudskog poslovnika

MINISTARSTVO PRAVOSUĐA

2405

Na temelju članka 68. stavka 1. Zakona o sudovima (»Narodne novine«, br. 150/05, 16/07, 113/08, 153/09, 116/10, 27/11 i 130/11) donosim

IZMJENE

SUDSKOG POSLOVNIKA

Članak 1.

U Sudskom poslovniku (»Narodne novine«, broj 158/09, 3/11, 34/11, 100/11, 123/11, 138/11 i 38/12) u članku 52. stavak 5. briše se.

Članak 2.

Ove izmjene Sudskog poslovnika stupaju na snagu osmog dana od dana objave u »Narodnim novinama«.

Klasa: 011-01/12-01/102

Urbroj: 514-03-12-1

Zagreb, 28. rujna 2012.

Ministar

Orsat Miljenić, v. r.

Izmjene i dopune, NN 111/2012-2405
## Obavijest o zaprimljenom Zahtjevu za registraciju oznake zemljopisnog podrijetla naziva "Virovitička paprika"

### NN 111/2012 (10.10.2012.), Obavijest o zaprimljenom Zahtjevu za registraciju oznake zemljopisnog podrijetla naziva "Virovitička paprika"

MINISTARSTVO POLJOPRIVREDE

2410

Ministarstvo poljoprivrede na temelju članka 8. stavka 4. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« br. 84/08, 75/09, 20/10) i članka 15. stavka 6. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (»Narodne novine« br. 88/09, 53/10, 46/11) objavljuje

OBAVIJEST

O ZAPRIMLJENOM ZAHTJEVU ZA REGISTRACIJU OZNAKE ZEMLJOPISNOG PODRIJETLA NAZIVA »VIROVITIČKA PAPRIKA«

1. Ministarstvo poljoprivrede (u daljnjem tekstu: Ministarstvo) je 14. srpnja 2011. godine zaprimilo zahtjev za postupak registracije oznake zemljopisnog podrijetla naziva »Virovitička paprika« od strane Udruge proizvođača povrća Virovitičko-podravske županije, Dravska 247F, 33 405 Pitomača.

2. Sastavni dio ove Obavijesti čini i Zahtjev za registraciju oznake zemljopisnog podrijetla »Virovitička paprika«.

3. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u propisanom roku podnijeti prigovor na zahtjev za registraciju oznake sukladno članku 9. stavku 1. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (u daljnjem tekstu: Zakon).

4. Rok za podnošenje prigovora je tri mjeseca od dana objave ovoga Zahtjeva za registraciju oznake sukladno članku 9. stavku 2. Zakona.

5. Sukladno članku 16. stavku 3. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (u daljnjem tekstu: Pravilnik) prigovor se podnosi na Obrascu Priloga IV Pravilnika.

6. Razlozi za ulaganje prigovora definirani su člankom 9. stavkom 3. Zakona.

7. Specifikacija proizvoda i Jedinstveni dokument sukladno članku 15. stavku 7. Pravilnika objavit će se na web-stranici Ministarstva (www.mps.hr) nakon objave ove Obavijesti.

Klasa: UP/I-310-26/11-01/28

Urbroj: 525-08/0558-12-5

Zagreb, 31. kolovoza 2012.

Ministar

Tihomir Jakovina, v. r.

PRILOG III.

![](dodatni/423178.jpg)
![](dodatni/423179.jpg)
![](dodatni/423180.jpg)
![](dodatni/423181.jpg)

111 10.10.2012 Obavijest o zaprimljenom Zahtjevu za registraciju oznake zemljopisnog podrijetla naziva "Virovitička paprika"

Ostalo, NN 111/2012-2410